RELACIÓN DE ASPIRANTES QUE SUPERARON A FASE DE OPOSICIÓN DO PROCESO SELECTIVO PARA CUBRIR UN POSTO DE TÉCNICA OU TÉCNICO DE TURISMO VACANTE NO CADRO DE PERSOAL LABORAL FIXO DA DEPUTACIÓN DE PONTEVEDRA, E APERTURA DA FASE DE CONCURSO (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 23/07/2020)

A persoas aspirantes que participaron neste exercicio dispoñen dun prazo de dous días hábiles, contados a partir do día seguinte ao da súa realización, para presentar as reclamacións que consideren oportunas. A nota de corte que determina o aprobado estableceuse en cinco (5) puntos, sendo o exercicio cualificado entre cero (0) e dez (10) puntos. Pola acreditación do coñecemento da lingua galega (Celga 4), a aspirante que superou o exercicio está exenta da realización do cuarto exercicio, correspóndenlle a puntuación máxima deste exercicio que son dous puntos. Por conseguinte, as puntuacións totais da fase de oposición proceso selectivo quedan establecidas tal e como figuran no seguinte cadro: Concluída a fase de oposición deste proceso selectivo, de conformidade coas bases da convocatoria, procédese á publicación dos resultados finais no BOPPO, dándose inicio á fase de concurso, na que os/as aspirantes deberán presentar os méritos dos/as aspirantes que superaron a fase de oposición. Neste senso, de conformidade co sinalado nas bases da convocatoria, as persoas que superaron a fase de oposición e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424B Documentación acreditativa de méritos da fase de concurso nos procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición, que se publicará no BOPPO, na páxina web e no taboleiro de anuncios da Deputación de Pontevedra, de conformidade co establecido no artigo 45 da LPACAP. O secretario do tribunal Asdo.: Marcos Areán González Asinado dixitalmente ao marxe